पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमित लोगों की मौतों का सिलसिला लगातार जारी है और शुक्रवार को भी 4 कोरोना संक्रमित लोगों की मौत हो गई। इसमें 72 वर्षीय महिला निवासी गांव रसूलपुर नजदीक मोरिंडा, 50 वर्षीय महिला निवासी गांव खोखरा ब्लॉक चमकौर साहिब, 46 वर्षीय व्यक्ति निवासी गांव बुंगा साहिब ब्लॉक भरतगढ़ और 70 वर्षीय महिला निवासी गांव गुनोमाजरा ब्लॉक भरतगढ़ शामिल है। इसके साथ ही शुक्रवार को 157 नए पॉजिटिव मामले सामने आए हैं। शुक्रवार को 124 मरीज ठीक भी हुए हैं। सीएमओ डॉ. दविंदर कुमार ने बताया कि जिले में पॉजिटिव मिले 157 लोगों में रोपड़ 67 लोगों में 26 महिलाएं, नंगल के 44 लोगों में 15 महिलाएं, आनंदपुर साहिब में 8 महीने की बच्ची समेत 31 लोग जिसमें 15 महिलाएं, मोरिंडा के 8 लोगों में 3 महिलाएं और चमकौर साहिब की 5 महिलाओं समेत 7 लोग शामिल हैं।
डीसी सोनाली गिरि ने बताया कि सेहत विभाग द्वारा 1434 लोगों के सैंपल टेस्ट के लिए भेजे गए। इसमें बीबीएमबी नंगल अस्पताल में 71, सीएचसी भरतगढ़ में 41, चमकौर साहिब में 67, मोरिंडा में 67, नूरपुरबेदी अस्पताल में 135, सिविल अस्पताल रोपड़ में 451, आनंदपुर साहिब अस्पताल में 95, नंगल अस्पताल में 138 और कीरतपुर साहिब में 122 लोगों के सैंपल लिए गए।
जिले में कोरोना से अब तक 285 की मौत
बता दें कि जिले में कोरोना से अब तक 9252 लोग संक्रमित हो चुके हैं, जिनमें से 7364 मरीज ठीक हो चुके हैं, 1603 एक्टिव हैं और 285 की मौत हो चुकी है। अब तक जिले में 1,98,549 लोगों की सैंपलिंग हो चुकी है। शुक्रवार को 1064 लोगों की रिपोर्ट निगेटिव पाई गई है और 2367 लोगों की रिपोर्ट अभी पेंडिंग है।
आरटीपीसीआर टेस्ट के अधिक वसूले तो कार्रवाई
रोपड़ डीसी सोनाली गिरि ने चेतावनी दी है कि उन सभी प्राइवेट टेस्टिंग लैब के खिलाफ आईपीसी और डिजास्टर मैनेजमेंट एक्ट के तहत कार्रवाई की जाएगी जो आरटीपीसीआर टेस्ट के अधिक पैसे वसूल रहे हैं। उन्हें इस संबंधी शिकायतें मिल रही हैं जबकि पंजाब सरकार ने टेस्ट के लिए 400 रुपए फीस निश्चित की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn